ראשיכל החדשותמדיניות ופוליטיקהיאיר גולן ואהוד ברק ירוצו יחד לכנסת?
יאיר גולן ואהוד ברק ירוצו יחד לכנסת?
יאיר גולן פועל לגייס ח"כים לשעבר ואישי שמאל למפלגתו החדשה של אהוד ברק.
סגן הרמטכ''ל לשעבר, האלוף במיל' יאיר גולן, פועל לגייס חברי כנסת לשעבר ודמויות מהשמאל למפלגה חדשה בראשות אהוד ברק. כך דווח בחדשות 13.
כחלק מההיערכות של ברק להתמודדות בבחירות, הוא מנהל מגעים עם היועץ האסטרטגי ליאור חורב.
לאחרונה הכריז גולן כי הוא שוקל ברצינות להתמודד בבחירות לכנסת ה-22 אך עדיין לא הכריז על כך באופן רשמי.
ראש הממשלה לשעבר, אהוד ברק, התייחס במוצאי שבת לאפשרות שיחזור לחיים הפוליטיים. "אני מדבר עם כולם, העניין הוא שאני בוחן האם אני ואנשים כמוני יכולים להביא לכך שיהיה איחוד במרכז-שמאל שימנע את מה שקרה הפעם, והכוונה שגם כחול לבן יהיו בפנים", אמר ברק בראיון לאולפן שישי.